123.162 REGOLI DWAR DONAZZJONIJIET (COMMUNITYCHESTFUND) L-AVVIŻ LEGALI 412 tal-2014, kif emendat bl-Avviżi Legali 2 tal-2016, 2 u 343 tal-2017. L-AVVIŻ LEGALI 412 tal-2014, kif emendat bl-Avviżi Legali 2 tal-2016, 2 u 343 tal-2017. 1. Titolu u bidu fis-seħħ. (1) It-titolu ta’ dawn ir-regoli hu Regoli dwar Donazzjonijiet (Community Chest Fund). (2) Dawn ir-regoli għandhom jitqiesu li daħlu fis-seħħ mis-sena ta’ stima 2015. 2. Applikabilità. Emendat: A.L.2 tal-2016; A.L.2 tal-2017; A.L.343 tal-2017. (1) Dawn ir-regoli għandhom japplikaw biss għal kumpanniji kif imfissra fl-Att. (2) Dawn ir-regoli għandhom japplikaw biss fir-rigward ta’ donazzjonijiet magħmula sal-31 ta’ Diċembru 2017. 3. Tnaqqis għal donazzjonijiet. Emendat: A.L.2 tal-2016. (1) Meta kumpannija tagħmel donazzjoni fi flus ta’ mhux anqas minn elfejn euro (€ 2000) lill-Malta Community Chest Fund, dik id-donazzjoni tista’ tintalab bħala tnaqqis mill-income għas-sena ta’ stima relattiva, sakemm ikun inħareġ ċertifikati ffirmat rilevanti mis-segretarju tal-Malta Community Chest Fund dwar dik id-donazzjoni, u jkun mbagħad ġie mehmużu mibgħut flimkien mal-prospett tat-taxxa għas-sena. (2) Iċ-ċertifikat imsemmi fis-subregola (1) għandu juri d-data tad-donazzjoni, l-isem u n-numru tar-reġistrazzjoni bħala kumpannija tad-donatur u l-valur tad-donazzjoni. (3) It-tnaqqis kif imsemmi jingħata biss fejn il-Malta Community Chest Fund tkun għaddiet id-dettalji tad-donazzjonijiet li jikkwalifikaw lill-Kummissarju sat-30 ta’ Ġunju tas-sena ta’ wara dik li fiha jkunu saru d-donazzjonijiet.